《送丘进道入京》
宋代·林希逸

孝慕三霜不脱衰，月评甚美况清才。为贫遮日投竿去，得趣吟风讲学来。

翁岂常人嗟宰木，我尝为子指庭槐。有皋能赋谁嘘送，莫使君王忆老枚。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。